

#### ประกาศองค์การบริหารส่วนตำบลตลิ่งชัน

**เรื่อง การประชาสัมพันธ์กำหนดวัน เวลา การตรวจรับงานจ้างโครงการบุกเบิกถนน**

**สายบ้านนายเชย – นาหวด หมู่ที่ 4**

-------------------------------------------------------

ด้วยองค์การบริหารส่วนตำบลตลิ่งชัน ได้ดำเนินการประมูลด้วยระบบอิเล็กทรอนิกส์ โครงการบุกเบิกถนนสายบ้านนายเชย – นาหวด หมู่ที่ 4 เมื่อวันที่ 15 มิถุนายน 2555 และองค์การบริหารส่วนตำบลตลิ่งชัน ได้ตกลงทำสัญญาจ้างกับนายวิศณุ แซ่เตง เป็นผู้รับจ้างดังกล่าว เพราะเป็นผู้เสนอราคาต่ำสุด ตามสัญญาจ้างเลขที่ 18/2555 ลงวันที่ 22 มิถุนายน 2555 เป็นเงิน 445,000 บาท (สี่แสนสี่หมื่นห้าพันบาทถ้วน) โดยกำหนดแล้วเสร็จภายในวันที่ 20 กันยายน 2555 นั้น

บัดนี้ ผู้รับจ้างได้ส่งมอบงานจ้าง ในวันที่ 30 กรกฎาคม 2555 และประธานคณะกรรมการตรวจงานจ้างได้นัดคณะกรรมการตรวจรับงานจ้างดังกล่าว เพื่อทำการตรวจรับงานจ้าง ในวันที่ 31 กรกฎาคม 2555 เวลา 1.00 น. ณ สถานที่ก่อสร้าง ดังนั้นองค์การบริหารส่วนตำบลตลิ่งชัน จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับงานจ้างดังกล่าวต่อไป

จึงขอปิดประกาศให้ทราบโดยทั่วกัน

ประกาศ ณ วันที่ 30 เดือน กรกฎาคม พ.ศ. 2555

(นายชัยวุฒิ แก้วอย่างดี)

นายกองค์การบริหารส่วนตำบลตลิ่งชัน